Napa' o'ch nemñanet puesheñarr ñeñt̃cha' atarr sherberrets all añetso ñeñt̃ pa'so'cheñ Sión ñeñt̃ara Jerusaléñ . T̃arraña ñetpa' c̈hach tsena'chet . Puetsena'teñot̃etpa' o'huañ yemtennanet ñeñt̃ atet̃ noct̃ape'chatanetañ . T̃arraña ama't erra'tsena ñeñt̃cha' ame'ñerraya ñapa' ñetñapa' ellopa' amach alla es e'nerrete't̃e . Ñeñt̃pa' atet̃ toma'ntachet ahuat̃ : Cristopa' ñach anaret̃tatsa arr patso atet̃ ñerra'mrrat̃e' mapue' ñeñt̃ atarrcha' sherben . T̃arraña judionesha'ñapa' ama asherbenaye' eñcheto ama't mamesha , c̈ha ottet ñerra'mrrat̃e' att̃a epot̃o'tatse'tyeset ñesho ñeñt̃ atma'ntataret̃ mapue' .
